जब खबर मैनेज थी तो तीनों अखबारों में छपनी ही थी, छपी भी. वो भी फोटो के साथ तीनों अखबारों में एसपी साहब की मफलर से ढंकी फोटो छपी. ऐसा बखान किया गया कि साहब ने तो इतनी अच्‍छी व्‍यवस्‍था कर डाली है कि चुनाव के दौरान कोई परिंदा पर भी नहीं मार सकता. अखबारों का लेखन भाव ऐसा प्रतीत हो रहा है कि जैसे ये कप्‍तान साहब नहीं होते तो पता नहीं चुनाव हो भी पाता या नहीं हो पाता. अगर कोई कप्‍तान अपनी ड्यूटी कर रहा है तो वो आम जनता पर कोई एहसान थोड़े ही कर रहा है. वो वर्दी में जाए का सादे कपड़ों आम आदमी को उससे कौन सा फर्क पड़ जाना है. उसे तो फर्क उस समय पड़ेगा जब कानून-व्‍यवस्‍था सही हो. वैसे भी पुलिस विभाग कौन सा इन प्रायोजित जांच की नौटंकी से सुधर जाने वाला है. इस तरह की जांच की नौटंकी और ड्रामा चाहे जितना किया जाए यह विभाग नहीं सुधर सकता. हां साहब जरूर आम जनता तथा आयोग की नजरों में चमक सकते हैं.